**Invitation til indstilling af nye projekter til nationalt Lærings- og Kvalitetsteams og skabelon til indstilling**

I inviteres hermed til at indstille et eller flere projekter til et nationalt Lærings- og Kvalitetsteam.

**Hvad er et nationalt lærings- og kvalitetsteam?**

Som del af Det Nationale Kvalitetsprogram, som er aftalt mellem Regeringen, Danske Regioner og KL i Økonomiaftalerne for 2016, blev det besluttet at igangsætte en række Lærings- og Kvalitetsteams.

Et Lærings- og Kvalitetsteam er et nationalt netværk af klinkere, fagfolk og ledere fra relevante afdelinger og enheder samt en ekspertgruppe, som skal arbejde med kvalitetsforbedringer på et udvalgt område. Målet med et Lærings- og Kvalitetsteam er at forbedre den sundhedsfaglige kvalitet samt resultater og oplevelser af behandling, pleje og forløb for brugere, patienter samt pårørende, og eksempelvis:

* løfte områder med utilfredsstillende kvalitet eller uønsket variation
* bidrage til opfyldelse af de nationale mål for sundhedsvæsenet
* skabe tværregionale læringsfællesskaber
* skabe klinisk ejerskab til og understøtte det kliniknære forbedringsarbejde

Læs mere om Lærings- og kvalitetsteams i dokumentet, *Værd at vide før indstilling af et nationalt Lærings- og Kvalitetsteam* eller på [www.kvalitetsteams.dk](http://www.kvalitetsteams.dk).

**Hvilket afsæt skal være på plads for, at et emne vurderes egnet til et nationalt LKT?**

Styregruppen for Lærings- og Kvalitetsteams vil gerne opfordre jer til at indstille ét eller flere forslag til nationale Lærings- og Kvalitetsteams (LKT). Forslaget skal tage afsæt i et lokalt succesfuldt projekt.

Projekter, der indstilles til LKT, skal indeholde følgende:

* Klart og afgrænset genstandsfelt (hvad er det projektet undersøger/afprøver)
* Skal basere sig på evidens, *best practice* eller succesfulde erfaringer og resultater, og der skal være fagligt genklang for det i relevante faglige miljøer
* Skal have potential til at omfatte en større patientgruppe/borgergruppe
* Mål for projektet og en beskrivelse heraf
* Positive resultater til eksempel

Herudover er det en fordel, hvis projekter er tværfagligt og eller tværsektorielt

Projekter kan eks. være forskningsprojekter, større forbedringsprojekter/kvalitetsprojekter eller mere lokale projekter. Projekter der indstilles og accepteres, bliver ikke skalereret op 1:1, men vil blive tilpasset og justeret til LKT -konteksten og rammerne for det. Det er derfor også et godt afsæt, hvis indstillingen indeholder forslag til indikatorer.

Skabelon til indstilling af emner til lærings- og kvalitetsteams (LKT)

Nedenstående skabelon skal benyttes ved indstilling af emne til et nationalt Lærings- og Kvalitetsteam. Besvarelse af spørgsmål 1-6 er centrale for vurderingen af indstillede emner.

**Indstillingen bedes sendt til** [**esf@regioner.dk**](mailto:esf@regioner.dk) **senest den 27.08 2021**.

|  |  |
| --- | --- |
| Grundlæggende oplysninger om indstilling til nyt Lærings- og Kvalitetsteam ***Spørgsmålene 1-7 skal være besvaret/udfyldt, før spørgsmålene 8-12 kan udfyldes*** | |
| **1.** | **Sygdoms- eller indsatsområde hvor der indstilles lærings- og kvalitetsteam (LKT)**  *Her angives hvilket specifikt sygdoms- eller indsatsområde og/eller tværsektorielt område, hvor der ønskes etableret et LKT.* |
| **2** | **Beskriv hvilket succesfuldt lokalt projekt det nationale LKT, skal basere sig på**  *Beskriv hvilket lokalt succesfuldt projekt, der kan henvises til for denne patientgruppe. Beskriv også gerne, hvilke resultater, der er opnået lokalt*  *Vedlæg evt. materiale i bilag (projektbeskrivelse, projektplan, artikel afrapportering, logbog etc.)* |
| **3** | **Hvad ønsker vi at opnå, og hvem vil det gavne?**  *Med udgangspunkt i ovennævnte projekt (punkt 2) ønskes en beskrivelse af, hvad de overordnede målsætninger for LKT skal være.*  *Hvilken patient-/borgergruppe skal drage fordel af, at der nedsættes et nationalt LKT på området?* |
| **4** | **Hvordan ved vi, at en forandring er en forbedring?**  *Uddyb og beskriv projektets proces-, resultat, og evt. ulempeindikatorer for*  *projektet, herunder hvordan effekten af forbedringerne skal måles?*  *Eksisterer der data til monitorering af de valgte indikatorer, eks. i*  *en national klinisk kvalitetsdatabase* [*RKKP*](https://www.rkkp.dk/)*? Hvis ja, hvilken?*  *Hvis ikke data findes i en national klinisk kvalitetsdatabase, hvordan kan*  *data så tilvejebringes?* |
| **5** | **Hvilke ændringer kan der iværksættes for at skabe forbedringer?**  *Beskriv her hvilken evidens/best practice, der eksisterer inden for sygdoms- eller indsatsområdet (eksempelvis kliniske retningslinjer, standarder, pakkeforløb etc.), og som kan implementeres?* |
| **6** | I hvilke relevante faglige fora er der opnået national enighed om, at behandlingskvaliteten og variationen inden for sygdoms- eller indsatsområdet er utilfredsstillende?  *For at komme i betragtning til nationalt LKT, skal der inden for sygdoms- eller indsatsområdet være bred national klinisk anerkendelse af og enighed om behovet for at løfte kvaliteten. Beskriv i hvilke relevante faglige fora der er opnået national enighed om, at behandlingskvaliteten og variationen inden for sygdoms- eller indsatsområdet er utilfredsstillende?* |
| **7** | **Hvem indstiller?** *(sæt gerne flere krydser)*   * Regionerne   Skriv hvilken eller hvilke regioner, der indstiller\_\_\_\_\_\_\_\_\_\_\_\_\_\_   * Kommunernes Landsforening (KL) * Regionernes Kliniske Kvalitetsudviklingsprogram (RKKP) * Sundheds- og Ældreministeriet * Sundhedsstyrelsen * Lægemiddelstyrelsen * Sundhedsdatastyrelsen * Styrelsen for Patientsikkerhed * Danske Patienter (med formidling til patientorganisationerne i DP) * Dansk Selskab for Patientsikkerhed * PLO * LVS   *Hvem kan kontaktes vedr. indstillingen? Anfør titel, navn og arbejdssted for kontaktperson(er)* |
| **Øvrige oplysninger om indstilling til LKT** | |
| **8.** | **Øvrige begrundelser for indstilling af LKT**  *Er der andre forhold som begrunder behovet for forbedringer på området**(bedre samarbejde på tværs i sundhedsvæsnet, alvorlighed i sygdom, effektivisering, økonomiske gevinster etc.)?* |
| **9.** | **Begrund hvorfor forbedringsmetoderne, som bruges i et nationalt lærings- og kvalitetsteam, er en velegnet metode til en national kvalitetsindsats på området?**  *Her kan der sættes nogle flere ord på, hvorfor LKT synes velegnet som værktøj til at løse den givne problemstilling. Se eventuelt ”Værd at vide før indstilling af et nationalt Lærings- og Kvalitetsteam”.* |
| **10.** | **Hvilke parter skal involveres for, at LKT'et bliver en succes?**  *Hvilke typer af afdelinger, enheder, tværsektorielle samarbejdsparter eller private aktører og organisationer vil være relevante deltagere for indsatsen?*  *Kan indsatsen potentielt vedrøre et bredt udsnit af sundhedsvæsnet eller afgrænser den sig til særlige specialer, forløb, sammenhænge mellem sektorer m.v.?*  *Kan patienter, pårørende og/eller brugere eksempelvis bidrage direkte og aktivt i udviklingen af løsninger på problemstillingen?* |
| **11.** | **Hvilke af de nationale mål og indikatorer er forslaget relateret til?**  *Se mål og indikatorer her:*  [*Nationale mål for sundhedsvæsenet 2019*](https://sum.dk/Media/A/5/Nationale-Maal%20for%20sundhedsvaesenet-2019-publikation.pdf) |
| **12.** | **Er der særlige risici eller forhold, som kan påvirke, om en indsats kan gennemføres?**  *Beskriv her om der skal være en opmærksomhed ift. EPJ-systemerne og andre IT-systemer samt eksempelvis generelle strukturelle ændringer, mangel på specifikke ressourcer (specialiseret udstyr, kompetencer, nationale projekter, strukturelle ændringer m.v.).* |

Ved spørgsmål eller behov for yderligere oplysninger kontakt da Seniorkonsulent i Danske Regioner Emilie Sophie Frank [**esf@regioner.dk**](mailto:esf@regioner.dk)